57. Budyska hodowna kopańca
Při wurjadnych wjedrowych poměrach zetka so 26. decembra 25 dźensa hišće aktiwnych a njeaktiwnych sportowcow k 57. hodownej kopańcy, kotraž bě na sportowym arealu Budissy Budyšin w Humboldtowym haju. Prěni króć hrajachu na kumštnym trawniku.
Klaus Cisak a Jurij Nuk běštaj 1959 hižo sobu hrałoj a staj dźensa přihladowarjej. Nuk bě jako jenički na wšitkich 57 zarjadowanjach pódla, 35 króć je sobu hrał. W běhu lět wobdźěleše so tež tójšto dalšich serbskich sportowčow a sportowcow. Z cyłkownje 26 Serbow je Michał Paška 17 króć sobu hrał, Achim Paška 16 króć, Klawdija Hejdušcyna dźesać, Křesćan Paška a Maćij Buk wosom, bratraj Jakub a Hubertus Čórlich sydom a Bernadet Paškec a Fabian Hejduška šěsć króć.
tsn_Latn pol_Latn szl_Latn